Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/016 IT/Agile, Italija) /* COM/2013/0120 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila o prispevkih iz ESPG so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Italija je 30. decembra 2011 vložila vlogo EGF/2011/016 IT/Agile za finančni prispevek iz ESPG po odpustitvi presežnih delavcev v podjetju Agile S.r.l, ki deluje v sektorju informacijske in komunikacijske tehnologije (IKT) v Italiji. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so pogoji za finančni prispevek na podlagi te uredbe izpolnjeni. POVZETEK VLOGE IN ANALIZA Ključni podatki: || Referenčna št. ESPG || EGF/2011/016 Država članica || Italija Člen 2 || (a) Glavno podjetje || Agile S.r.l. Dobavitelji in proizvajalci v poproizvodni fazi || 0 Referenčno obdobje || 22. 9. 2011–22. 12. 2011 Datum začetka izvajanja prilagojenih storitev || 15. 3. 2012 Datum vloge || 30. 12. 2011 Odpuščeni delavci v referenčnem obdobju || 1 257 Odpuščeni delavci pred referenčnim obdobjem in po njem || 0 Upravičeni odpuščeni delavci skupaj || 1 257 Pričakovano število odpuščenih delavcev, ki bodo sodelovali v ukrepih || 856 Izdatki za prilagojene storitve (v EUR) || 5 458 115 Izdatki za izvajanje ESPG[3] (v EUR) || 218 000 Izdatki za izvajanje ESPG (v %) || 3,84 Celotni proračun (v EUR) || 5 676 115 Prispevek ESPG (65 %) (v EUR) || 3 689 474 1. Vloga je bila pri Komisiji vložena 30. decembra 2011, z dodatnimi informacijami pa je bila dopolnjena do 2. oktobra 2012. 2. Vloga izpolnjuje pogoje za pridobitev pomoči iz ESPG iz člena 2(a) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Da bi Italija dokazala povezavo med odpuščenimi delavci ter svetovno finančno in gospodarsko krizo, trdi, da je, glede na razpoložljive podatke[4], finančna kriza zlasti v obdobju 2008/2009 bistveno upočasnila gospodarsko rast v sektorju IKT. Med letoma 2005 in 2008 se je trg IKT v EU povečal za več kot 3 % na leto (leta 2007 – v primerjavi s prejšnjim letom – pa se je povečal za 6,8 %), medtem ko je bil leta 2009 zabeležen preobrat z negativno rastjo 2,4 %. Negativno gibanje se je nadaljevalo v letu 2010 (–1 %). Italijanski sektor IKT je sledil podobnemu trendu kot EU v celoti. Vendar pa je kriza močno vplivala na sektor, negativna rast pa je dosegla –4,2 % v letu 2009 in –2,5 % v letu 2010 v primerjavi z ustreznimi prejšnjimi leti. 4. Posledice svetovne gospodarske in finančne krize so zlasti močno prizadele trg informacijske tehnologije v EU. V letu 2009 se je obseg trgovine zmanjšal za 20 milijard EUR, kar pomeni –5,4 % v primerjavi s prejšnjim letom. To je bil konec pozitivno usmerjenega trenda v obdobju 2005–2008, v katerem se je obseg trgovine stalno povečeval in leta 2008 dosegel 359 milijard EUR. Upad trga IT je prizadel področja strojne opreme in tehnične pomoči ter programske opreme in storitev. V primerjavi z letom 2008 sta se podsektorja strojne opreme in tehnične pomoči v letu 2009 zmanjšala za 7,6 % na ravni EU in za 10 % v Italiji, medtem ko sta se podsektorja programske opreme in storitev zmanjšala za 4 % v EU in 5,6 % v Italiji. 5. Komisija je v oceni vloge EGF/2010/012 Noord Holland ICT[5] že poudarila vpliv gospodarske in finančne krize na podjetja, ki delujejo v sektorju IKT. Ti argumenti so še naprej veljavni. 6. Močno krčenje sektorja IKT v Italiji je še zlasti hudo prizadelo Agile S.r.l., italijanskega ponudnika storitev. Posledice svetovne gospodarske in finančne krize so se zgodile, ko je podjetje Agile spreminjalo svojo poslovno strategijo s prehodom s ponudbe klicnih centrov na lokalni ravni na zagotavljanje integriranih storitev IT na večregionalni ravni. V okviru upada gospodarske rasti so se prizadevanja podjetja in potrebne naložbe izkazali kot neustrezni za dosego ciljev rasti, ki si jih je zastavil Agile, kar je imelo za posledico velike izgube in nazadnje stečaj z odpuščanji. Prikaz števila odpuščenih delavcev in skladnost z merili iz člena 2(a) 7. Italija je to vlogo vložila na podlagi merila za pomoč iz člena 2(a) Uredbe (ES) št. 1927/2006, ki zahteva vsaj 500 odpuščenih delavcev v štirimesečnem obdobju v podjetju v državi članici, vključno z delavci, odpuščenimi pri njihovih dobaviteljih ali proizvajalcih v poproizvodni fazi. 8. V vlogi je navedenih 1 257 odpuščenih delavcev v podjetju Agile S.r.l. v referenčnem obdobju od 22. septembra 2011 do 22. decembra 2011. Število vseh teh odpuščenih delavcev je bilo izračunano v skladu s tretjo alineo drugega odstavka člena 2 Uredbe (ES) št. 1927/2006. Komisija je prejela potrditev, zahtevano v skladu s tretjo alineo drugega odstavka člena 2, da je to dejansko število odpuščenih delavcev. Razlaga nepredvidene narave navedenega odpuščanja delavcev 9. Podjetje Agile S.r.l. je bilo ustanovljeno januarja 2004 v skupini Getronics. S sedežem v Potenzi (Bazilikata) je zagotavljalo storitve klicnih centrov in imelo približno 170 zaposlenih. 10. Podjetje Eutelia SpA je bilo ustanovljeno leta 2003, in sicer je nastalo po združitvi podjetij IT Plug SpA in Edisontel SpA. Glavni poslovni dejavnosti novega podjetja sta bili stacionarna telefonija in internetne storitve. Leta 2006 je podjetje Eutelia SpA, ki je že bilo eden od prvih petih ponudnikov teh storitev v Italiji, kupilo Getronics Solutions Italia SpA (hčerinsko podjetje podjetja Olivetti Sistemi s približno 1 600 zaposlenimi) in Bull Italia SpA (450 zaposlenimi), v okviru strategije razširitve dejavnosti podjetja v sektorju IT in da bi postalo ponudnik integriranih storitev IT (zvok, podatki, internet, strojna in programska oprema). Ob koncu leta 2008 so bile dejavnosti IT in 1 922 zaposlenih v okviru prerazporeditve nalog in osebja med podjetji skupine Eutelia preneseni v podjetje Agile, ki je bilo po nakupu podjetja Getronics pod nadzorom podjetja Eutelia. 11. Italijanski organi trdijo, da je bilo podjetje Agile prepričano s svojo prihodnost, kljub težkim okoliščinam v času recesije. Vendar pa sta upad gospodarske rasti v sektorju IT, ki se je izkazal za hujšega, kot je bilo pričakovati, in zaostrovanje pogojev najemanja kreditov, ki sta sledila gospodarski in finančni krizi – obe okoliščini je bilo težko predvideti – naložili dodatno breme podjetju, ki ni moglo najti dobičkonosne rešitve in se je v letu 2010 zanj začel postopek zaradi insolventnosti. Opredelitev podjetij, ki odpuščajo, in delavcev, za katere je predvidena pomoč 12. Vloga se nanaša na 1 257 odpuščenih delavcev v Agile S.r.l. 13. Razčlenitev odpuščenih delavcev: Kategorija || Število || Odstotek Moški || 889 || 70,72 Ženske || 368 || 29,28 Državljani EU || 1 254 || 99,76 Državljani nečlanic EU || 3 || 0,24 Stari od 15 do 24 let || 1 || 0,08 Stari od 25 do 54 let || 955 || 75,97 Stari od 55 do 64 let || 300 || 23,87 Starejši od 64 let || 1 || 0,08 14. V zgornje kategorije je vključenih 43 delavcev z dolgotrajnimi zdravstvenimi težavami ali invalidnostjo. 15. Razčlenitev po poklicnih kategorijah: Kategorija || Število || Odstotek Strokovnjaki || 377 || 29,99 Tehniki in drugi strokovni sodelavci || 457 || 36,36 Uradniki || 263 || 20,92 Poklici za storitve, prodajalci || 160 || 12,73 16. Italija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 17. Odpuščeni delavci podjetja Agile so razpršeni po vsej Italiji. Ozemlja, ki jih to zadeva, je 12 od 19 italijanskih regij: Piemont, Lombardija, Benečija, Emilija - Romanja, Toskana, Umbrija, Lacij, Kampanja, Pulja, Bazilikata ter Kalabrija in Sicilija. 18. Glavne zainteresirane strani so regionalni organi v zadevnih regijah[6] in sindikati Federazione Impiegati e Operai Metallurgici FIOM-CGIL, Federazione Italiana Metalmeccanici FIM-CILS, Unione Italiana Lavoratori Metalmeccanici UILM-UIL, Unione General dei Lavoratori Metalmeccanici UGL-Metalmeccanici in Unione Italiana Lavoratori communicazione UILCOM-UIL. Pričakovani vpliv odpuščanja delavcev na lokalno, regionalno ali državno zaposlenost 19. V treh letih od 2008 do 2010 se je stopnja brezposelnosti v Italiji povečala s 6,8 % na 8,5 %. Vendar je bilo v osmih od dvanajstih zadevnih regijah povečanje nad nacionalnim povprečjem, in sicer je bilo v višini od 1,9 % do 2,6 %. Leta 2010 so stopnje brezposelnosti ponovno pokazale tradicionalno dihotomijo med regijami v osrednji Italiji in severni Italiji, kjer so bile stopnje brezposelnosti v skladu z nacionalnim povprečjem, in sicer med 5 % and 9 % (npr. 5,7 % v Lombardiji; 5,8 % v Emilii - Romanji in Benečiji; 7,7 % v Piemontu in 9,4 % v Laciju), ter južnimi regijami, kjer so bile stopnje brezposelnosti za 6 % nad nacionalnim povprečjem (npr. 12,1 % v Kalabriji; 13,1 % v Bazilikati; 14,2 % v Kampanji in 14,8 % na Siciliji). Odpuščeni delavci podjetja Agile bodo še poslabšali trenutno občutljivo stanje zaposlenosti, zlasti v južnih regijah, kjer so možnosti za oživitev gospodarstva manj optimistične. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov 20. Vsi naslednji ukrepi so del usklajenega svežnja prilagojenih storitev, namenjenega ponovni vključitvi delavcev na trg dela. – Poklicno usmerjanje in ocena spretnosti: To vključuje vrsto strukturiranih razgovorov in ciljno usmerjenih instrumentov, kot so analiza spretnosti in profil zaposljivosti, za določitev področij, na katerih lahko delavci izboljšajo svoje spretnosti in se jih podpre pri oblikovanju poklicnih ciljev. Z oceno spretnosti se bo delavcem pomagalo opredeliti lastne spretnosti in možnosti v povezavi z njihovimi interesi ter izdelati realističen poklicni načrt. Delavec in svetovalec obdelata vprašanja, kot so možnosti, interesi, analiza motivacije in pričakovanj. Na podlagi teh ocen se izdela zaključno poročilo s povzetkom delavčevih spretnosti, navedejo se njegova pričakovanja in najavi se akcijski načrt. Ta ukrep bo zagotovljen za vse delavce. Ker pa bosta regiji Sicilija in Piemont za financiranje stroškov tega ukrepa uporabili druge vire namesto sofinanciranja ESPG ter da se ne bi izkrivljali povprečni stroški na delavca, nekdanji delavci podjetja Agile, ki živijo v teh dveh regijah, niso v finančni tabeli vključeni med delavce, za katere je predvidena pomoč iz tega ukrepa. – Spremljajoče storitve: Te vključujejo oblikovanje, izvajanje in spremljanje individualne pomoči, vključno z mentorstvom. Delavci bodo v svojem svežnju storitev deležni kombinacije ukrepov glede na svoje posebne potrebe. Proces mentorstva bo v celotnem obdobju uporabe sredstev ESPG zagotavljal, da se svežnji ukrepov po potrebi prilagodijo. – Iskanje nove zaposlitve in pomoč pri iskanju zaposlitve: To vključuje razvoj osebne strategije samopredstavitve in ukrepe iskanja zaposlitve, vključno s pregledovanjem lokalnih in regionalnih zaposlitvenih možnosti. Delavcem se pomaga pri prijavi za službe v zainteresiranih podjetjih in skozi cel izbirni postopek. Da bi se jim pomagalo sprejeti ponudbe za delo ustreznih podjetij, bodo po potrebi prejeli posebno usposabljanje. – Poklicno usposabljanje in nadgradnja spretnosti: Odpuščenim delavcem bo predlagana vrsta poklicnih usposabljanj ali nadomestilo za usposabljanje za povprečno 2 100 EUR, namenjenih za njihov načrt usposabljanja. Nadomestilo lahko unovčijo v ustrezni ustanovi za usposabljanje, v podjetju, ki odpuščenega delavca zaposli in mu zagotovi prekvalifikacijo, ali v podjetju, ki mu zagotovi usposabljanje na delovnem mestu. Delavec se sam odloči, kako bo unovčil nadomestilo za usposabljanje, ki je izključno vezano na dogovorjeni načrt za ponovno zaposlitev vsakega delavca. – Visokošolsko izobraževanje: Tisti delavci, ki želijo zaključiti tretjo stopnjo izobrazbe z visokošolskim študijem, bodo prejeli prispevek v višini 6 000 EUR, namenjen polnemu/delnemu povračilu visokošolskega študija. – Spodbujanje podjetništva: To vključuje usposabljanje in/ali mentorstvo pri načrtovanju novih poslovnih dejavnosti za odpuščene delavce, ki imajo podjetniške ideje. Posebne dejavnosti usposabljanja za tiste delavce, ki želijo ustanoviti lastno podjetje, bo zajemalo elemente, kot so načrtovanje, študije izvedljivosti, priprava poslovnih načrtov in zbiranje sredstev. – Prispevek za ustanovitev podjetja: Delavci, ki bodo ustanovili lastno podjetje, bodo prejeli prispevek v višini 5 000 EUR za kritje ustanovitvenih stroškov. – Mentorstvo po ponovni vključitvi na trg dela: Mentorji bodo usmerjali delavce, ponovno vključene v zaposlovanje, s čimer naj bi se preprečile težave, ki lahko nastanejo v njihovih novih službah, in jim pomagali pri uveljavitvi na delovnem mestu. – Spodbuda za zaposlitev: Ta spodbuda olajša odpuščenim delavcem ponovno zaposlitev s pogodbo za določen ali nedoločen čas v drugem podjetju. Podjetje, ki delavca zaposli, bo prejelo 2 000 EUR na delavca za ponovno zaposlitev za določen čas najmanj 12 mesecev in do 6 300 EUR na delavca za ponovno zaposlitev s pogodbo za nedoločen čas. Začetni znesek za ponovno zaposlitev na podlagi pogodbe za nedoločen čas se bo povečal za 3 000 evrov pri zaposlitvi invalidnega delavca. – Prispevki za posebne stroške vključujejo dve vrsti prispevkov: (1) Prispevek za negovalce vzdrževanih oseb: delavci z vzdrževanimi osebami (otroci, starejši ali invalidi) bi lahko prejeli največ 1 000 EUR kot prispevek za njihove stroške za negovalce vzdrževanih oseb, pogoj pa je udeležba v ukrepih. Namen tega ukrepa je pokritje dodatnih stroškov, ki jih imajo delavci z vzdrževanjem, da se bodo lahko udeležili usposabljanja ali drugih ukrepov. (2) Prispevek za potne stroške: kot prispevek za potne stroške bodo imeli delavci, ki sodelujejo v ukrepih, potne stroške povrnjene ali bodo prejeli povprečnino v višini od 150 do 1 000 EUR glede na razdaljo in število dni udeležbe v ukrepih. – Nadomestilo za iskanje zaposlitve: Delavci, ki dejavno sodelujejo v ukrepih ESPG, bodo prejemali mesečno nadomestilo za iskanje zaposlitve povprečno v višini 500 EUR. Nadomestilo bo izračunano sorazmerno na podlagi števila dni udeležbe delavca. – Prispevek za stroške menjave prebivališča: Tisti delavci, ki sprejmejo zaposlitev, ki vključuje menjavo prebivališča, bodo prejeli prispevek do 4 000 EUR za kritje nujnih izdatkov. Nadomestilo bo enkratni prispevek, izplačan ob predložitvi dokazila o nastalih stroških. 21. Izdatki za izvajanje ESPG, ki se vključijo v vlogo v skladu s členom 3 Uredbe (ES) št. 1927/2006, zajemajo pripravo, upravljanje in nadzor ter širjenje informacij in obveščanje javnosti. 22. Prilagojene storitve, ki so jih predstavili italijanski organi, so dejavni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Italijanski organi ocenjujejo, da znašajo skupni stroški teh storitev 5 676 115 EUR, pri čemer so izdatki za prilagojene storitve 5 458 115 EUR, izdatki za izvajanje ESPG pa 218 000 EUR (tj. 3,84 % celotnega zneska). Skupni zaprošeni prispevek iz ESPG je 3 689 474 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR)* || Skupni stroški (ESPG in nacionalno sofinanciranje) (v EUR)** Prilagojene storitve (prvi odstavek člena 3 Uredbe (ES) št. 1927/2006) Poklicno usmerjanje in ocena spretnosti (Orientamento professonale e bilancio delle competence) || 613 || 470 || 288 232 Spremljajoče storitve (Servizi di accompagnamento) || 282 || 351 || 98 982 Iskanje nove zaposlitve in pomoč pri iskanju zaposlitve (Outplacement e assistenza alla ricerca attiva) || 815 || 655 || 534 115 Poklicno usposabljanje in nadgradnja spretnosti (Voucher formativo / formazione professionalizzante ) || 839 || 2 171 || 1 821 488 Visokošolsko izobraževanje (Voucher fruizione di master) || 15 || 6 000 || 90 000 Spodbujanje podjetništva (Assistenza all'autoimprenditorialità) || 319 || 421 || 134 200 Prispevek za ustanovitev podjetja (Bonus per la creazione di impressa) || 17 || 5 000 || 85 000 Mentorstvo po ponovni vključitvi na trg dela (accompagnamento al lavoro) || 282 || 264 || 74 448 Spodbuda za zaposlitev (Incentivo all'assunzione) || 123 || 5 724 || 704 000 Prispevki za posebne stroške (Voucher di conciliazione) || 159 || 815 || 129 650 Pomoč za iskanje zaposlitve (indennità per la ricerca attiva) || 773 || 1 894 || 1 464 000 Prispevek za stroške za menjavo prebivališča (Bonus per la mobilità territoriale) || 9 || 3 778 || 34 000 Vmesni seštevek prilagojenih storitev || || 5 458 115 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 21 800 Upravljanje || || 94 200 Širjenje informacij in obveščanje javnosti || || 30 000 Nadzorne dejavnosti || || 72 000 Vmesni seštevek izdatkov za izvajanje ESPG || || 218 000 Skupni predvideni stroški || || 5 676 115 Prispevek iz ESPG (65 % skupnih stroškov) || || 3 689 474 (*) Da bi se izognili decimalkam, so bili ocenjeni stroški na delavca zaokroženi. Vendar ta zaokrožitev ne vpliva na celotne stroške vsakega ukrepa, ki ostanejo taki, kot so navedeni v vlogi, ki jo je predložila Italija. (**) Seštevki se zaradi zaokroževanja ne ujemajo. 23. Italija potrjuje, da navedeni ukrepi dopolnjujejo ukrepe, financirane iz strukturnih skladov, in da bo vsakršno dvojno financiranje preprečeno. Datum začetka ali predvidenega začetka izvajanja prilagojenih storitev za prizadete delavce 24. Italija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 15. marca 2012. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 25. Kot je določeno v nacionalni zakonodaji, so razprave s sindikati, navedene v odstavku 18 v zvezi z upravljanjem izrednega upravnega postopka, potekale na Ministrstvu za gospodarski razvoj. 26. Kot organ upravljanja je Ministrstvo za delo spodbujalo uporabo ESPG za krepitev ukrepov aktivne politike trga dela (APTD), ki se že izvajajo. Predstavitev meril za dostop do sredstev ESPG in možnosti za delavce, ki bi jih lahko koristili, je potekala 26. oktobra 2011 in 24. novembra 2011. Na obeh zasedanjih so zamisel o vložitvi vloge za pomoč ESPG zelo podprli sindikati. Pri podpiranju odpuščenih delavcev z ukrepi, prilagojenimi njihovim dejanskim potrebam, se je udeležba sindikatov, zlasti na lokalni ravni, pokazala kot ključni element v fazi načrtovanja. V zvezi s tem sta bili organizirani dve srečanji na nacionalni ravni 21. januarja 2012 in 29. maja 2012 na Ministrstvu za gospodarski razvoj, tehnični sestanek pa je potekal 12. aprila 2012 na Ministrstvu za delo. 27. Italijanski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 28. Kar zadeva merila iz člena 6 Uredbe (ES) št. 1927/2006, so italijanski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 29. Italija je Komisijo obvestila, da bo finančni prispevek upravljala, kot sledi: Ministerio del lavoro e delle politiche sociali – Direzione Generale per le Politiche attive e Passive del lavoro (MLPS – DG PAPL) je organ za upravljanje, potrjevanje in revizijo (MLPS – DG PAPL Ufficio A kot organ za upravljanje; MLPS – DG PAPL Ufficio B kot organ za potrjevanje in MLPS – DG PAPL Ufficio C kot organ za revizijo). Osem regionalnih organov (tj. Emilija - Romanja, Lacij, Lombardija, Piemont, Toskana, Umbrija, Benečija in Sicilija) bodo posredniška telesa za organ za upravljanje. Financiranje 30. Na podlagi vloge Italije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 3 689 474 EUR, kar je 65 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Italija. 31. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 32. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 33. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 34. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2013 v skladu s točko 28 Medinstitucionalnega sporazuma z dne 17. maja 2006. Vir odobritev plačil 35. Odobritve iz proračunske postavke ESPG se bodo uporabile za kritje zneska 3 689 474 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/016 IT/Agile, Italija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[7], zlasti točke 28 tega sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[8], zlasti člena 12(3) Uredbe, ob upoštevanju predloga Evropske komisije[9], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (4) Italija je vlogo za uporabo sredstev ESPG v zvezi z odpuščanjem presežnih delavcev v podjetju Agile S.r.l vložila 30. decembra 2011, do 2. oktobra 2012 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 3 689 474 EUR. (5) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Italija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji (ESPG) uporabi vsota 3 689 474 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] Assinform – italijansko združenje za informacijske in komunikacijske tehnologije (www.assinform.it). [5] COM(2010) 685 final. [6] Regione Emilia-Romagna – Direzione Regionale Cultura, Formazione e Lavoro – Servizio Lavoro, Regione Lazio – Direzione Regionale Formazione e Lavoro – Dipartimento Programmazione Economica e Sociale, Regione Lombardia – Direzione Generale Occupazione e Politiche del Lavoro – Unità organizzativa Lavoro – Struttura Tutela del lavoro e interventi per il reimpiego, Regione Piemonte – Direzione Istruzione, Formazione Professionale e Lavoro – Settore Politiche per l'Occupazione e per la Promozione dello Sviluppo Locale, Regione Siciliana – Assessorato Regionale della Famiglia, delle Politiche Sociali e del Lavoro – Dipartimento Lavoro; Regione Toscana – Direzione Generale Competitivitŕ del Sistema Regionale e Sviluppo delle Competenze – Settore Lavoro, Regione Umbria – Direzione Regionale Programmazione, Innovazione e Competitivitŕ dell'Umbria – Ambito di Coordinamento: E lavoro impresse in Regione Veneto, Direzione lavoro. [7] UL C 139, 14.6.2006, str. 1. [8] UL L 406, 30.12.2006, str. 1. [9] UL C […], […], str. […].